Document ID: /roh_data/filtered/fineweb-2-filterrobots_roh.jsonl.gz/69846

Mazzament a Fislisbach chantun Argovia
- Mesemna, 15.6.2016, 8:11, actualisà a las 10:28
En in guaud sur Fislisbach en il chantun Argovia è vegnida chattada il mardi saira la bara d'in um svizzer da 18 onns, quai conferma la polizia. Tar il deliquent sa tracti d'in giuven svizzer da 17 onns, quai ha la polizia chantunala communitgà.
Il deliquent da 17 onns hà confessà il delict ed è vegnì arrestà, conferma la polizia. Il motiv n'è anc betg cler. La procura publica per giuvenils ha instradà in'inquisiziun.
Sco in pledader da la polizia chantunala aveva ditg a radio SRF era ier saira vegni annunzià in delict en in guaud datiers da Fislisbach. La patruglia haja alura chattà la bara dal giuven um en il guaud. Sco emprimas mesiras avaeva la polizia instradà controllas da persunas e dal traffic.
RR novitads 06:00/10:00